Avatud sektori palgatõusust tingitud palga kasv suletud sektoris võib põhjustada inflatsiooni juhul, kui tööviljakuse kasv suletud sektoris on palga kasvust aeglasem. Suletud sektori hinnakasvu oluliseks teguriks on ka avatud sektorist tuleneva nõudluse surve. Osa avatud sektori tootmise sisenditest pärineb varjatud sektorist. Mida kiiremini avatud sektor (eriti eksporttootmine) võrreldes suletud sektoriga areneb, seda suurem on ka kõnealuste sisendite nõudlus, s.t. seda rohkem hakkab avatud sektori nõudlus mõjustama suletud sektori hinnakasvu. Kui eeldada, et turule pääs on vaba, siis avaldub infatsiooniline surve vaid lühiajaliselt - nõudluse ja pakkumise kohanemise perioodil.